Vyf met renosterhoring betrapVyf mense is vandag in Polokwane in hegtenis geneem na hulle met ‘n renosterhoring gevang is. Volgens Brigadier Hangwani Mulaudzi, ŉ woordvoerder van die Limpopo-polisie, was polisie besig op die gebied te patrolleer toe hulle ŉ verdagte bakkie opmerk. Hulle het die bakkie afgetrek en deursoek en op die horing afgekom. Hulle het ook op ŉ geweer, ammunisie en ŉ byl beslag gelê. Die mans, tussen die ouderdom van 39 en 45, is glo almal van Mosambiek en gaan binnekort in die Mutale landroshof verskyn.